05/06/2018 | Administración LocalMunicipal
Noia
Administración Financeira. Intervención
Elevación a definitivo do acordo provisional de modificación da Ordenanza fiscal núm.36, reguladora da taxa pola prestación de servizos de subministración de auga potable, rede de sumidoiros, saneamento e depuración de augas residuais

ANUNCIO Elevación a definitivo do acordo provisional de modificación da ordenanza fiscal número 36 reguladora da taxa pola prestación de servizos de subministración de auga potable, rede de sumidoiros, saneamento e depuración de augas residuais 1.–Transcorrido o prazo de exposición ao público do acordo provisional de modificación da Ordenanza fiscal número 36, reguladora da taxa pola prestación de servizos de subministración de auga potable, rede de sumidoiros, saneamento e depuración de augas residuais, adoptado polo Pleno da Corporación con data vintesete de marzo de dous mil dezaoito, e non sendo presentada, dentro do mesmo, reclamación algunha, dito acordo, así como a ordenanza fiscal anexa ao mesmo, elévase a definitivo, de conformidade co disposto no artigo 17.3 do Real decreto lexislativo 2/2004, de 5 de marzo, polo que se aproba o Texto refundido da Lei das facendas locais.2.–O acordo de modificación entrará en vigor o día seguinte da súa publicación no Boletín Oficial da Provincia, permanecendo en vigor en tanto non se acorde a súa modificación ou derrogación expresas.3.–De conformidade co disposto no artigo 19.1 do Real decreto lexislativo 2/2004, contra o presente acordo as persoas lexitimadas poderán interpoñer o correspondente recurso contencioso administrativo. Noia, 30 de maio de 2018. O concelleiro delegado de Facenda José Saturnino Balderrábano Mayo Documento asinado dixitalmente á marxe. ANEXO ORDENANZA N.º 36 Ordenanza Fiscal Reguladora das taxas pola prestación de servicios de subministración de auga potable, rede de sumidoiros, saneamento e depuración de augas residuais ARTIGO 1.–FUNDAMENTO E OBXECTO. En uso das facultades concedidas polos artigos 133.2 e 144 da Constitución e polo artigo 106 da Lei 7/1985, Reguladora das Bases de Réxime Local, e de conformidade co disposto nos artigos 15 ó 19 do RDL 2/2004 de 5 de marzo (Texto refundido da Lei reguladora das facendas locais), o Concello de Noia establece a taxa por subministración de auga potable e servizos de rede de sumidoiros, saneamento e depuración de augas residuais, á que se refire os apartados letras r) e t) do número 4 do artigo 20 do citado RDL 2/2004, que se rexerá pola presente Ordenanza Fiscal. ARTIGO 2.–FEITO IMPOÑIBLE. Constitúe o feito impoñible desta taxa a recepción dos servizos, que a continuación se detallan, prestados polo Concello de Noia, en réxime de xestión directa. a) Subministración ou abastecemento de auga potable. b) Utilización das redes de sumidoiros e os servizos de saneamento e depuración de augas residuais. c) A realización ou execución de obras de acometida a redes de abastecemento de auga e de sumidoiros. d) En xeral, calquera outro servizo que sexa obxecto da presente Ordenanza e, sendo competencia da entidade local, teña carácter obrigatorio en virtude da disposición legal ou regulamentaria. ARTIGO 3.–SUXEITOS PASIVOS.1.–E suxeito pasivo, en concepto de contribuínte, a persoa física ou xurídica e as entidades a que se refire o artigo 35.4 da Lei 58/2003, xeral tributaria, que utilicen ou se beneficien dos servizos prestados, que forman parte do feito impoñible deste tributo.2.–Teñen a condición de substituto do contribuínte os propietarios dos inmobles, que poderán repercutir, no seu caso, as cotas sobre os respectivos beneficiarios.3.–Serán responsables solidarios ou subsidiarios das obrigacións tributarias do suxeito pasivo as persoas físicas ou xurídicas, consideradas para estes efectos segundo o disposto na Lei 58/2003, xeral tributaria. ARTIGO 4. BASE IMPOÑIBLE A base imponible da taxa, que será igual a liquidable, calcularase en función dos seguintes elementos que se determinan nas tarifas: a) En función do consumo realmente efectuado, para usos domésticos e en función do consumo real ou mínimos, segundo os casos, para usos comerciais e obras. b) En función dos metros adicionais para aquelas obras de acometida de máis de 6 mts. c) En función das horas efectivas de prestación do servizo para as restantes obras de competencia municipal ARTIGO 5.–TARIFAS. TARIFA I.–COTA DE DISPOÑIBILIDADE Deberán facer efectivo este concepto tarifario todos os usuarios que dispoñan do correspondente servizo, independentemente dos consumos realizados. A cota establecida no presente epígrafe terá carácter fixo, liquidándose en períodos semestrais, conxuntamente coa facturación dos consumos rexistrados. – Cota de aboamento ó servicio, uso doméstico: 13 €/usuario/semestre. – Cota de aboamento ó servicio, uso comercial: 13 €/usuario/semestre. – Cota de aboamento ó servicio, uso para obras: 13 €/usuario/semestre. – Cota reducida social de aboamento ó servizo, uso doméstico: 1,30 €/usuario/semestre. TARIFA II.–PRESTACIÓN DO SERVICIO DE SUBMINISTRACIÓN DE AUGA POTABLE PARA USOS DOMÉSTICOS E NON DOMÉSTICOS Na liquidación da taxa seguirase o criterio de progresividade por escalas, aplicándose a tarifa correspondente a cada un dos tramos e facturando ó usuario o resultante da suma de todos eles. A) Uso doméstico: Ata 20 m 3 /semestre. 0,22 €/m 3 De máis de 20 m 3 /semestre ata 120 m 3 /semestre.0,25 €/m 3 De máis de 120 m 3 /semestre. 0,28 €/m 3 B) Uso comerciais e industriais: Ata 30 m 3 /semestre. 0,22 €/m 3 De máis de 30 m 3 /semestre ata 120 m 3 /semestre.0,25 €/m 3 De máis de 120 m 3 /semestre. 0,28 €/m 3 C) Uso para obras: Ata 30 m 3 /semestre. 0,22 €/m 3 De máis de 30 m 3 /semestre ata 120 m 3 /semestre.0,25 €/m 3 De máis de 120 m 3 /semestre. 0,28 €/m 3 D) Cota reducida social usos domésticos: Ata 30 m 3 /semestre. 0,022 €/m 3 De máis de 30 m 3 /semestre ata 120 m 3 /semestre.0,025 €/m 3 De máis de 120 m 3 /semestre. 0,28 €/m 3 TARIFA III.–VERIFICACIÓN E CONSERVACIÓN DE CONTADORES A cota semestral por verificación e conservación de contadores é a seguinte: a) Contadores de uso doméstico e comercial:. 1,35 €/semestre b) Contadores para obras:. 13,35 €/semestre c) Cota reducida social contadores de uso doméstico:. 0,135 €/semestre TARIFA IV.–PRESTACIÓN DO SERVICIO DE REDE DE SUMIDOIROS, SANEAMENTO E DEPURACIÓN DAS AUGAS RESIDUAIS Importe tarifa por m 3: 0,20 €/m³ Importe tarifa reducida social por m³: 0,02 €/m³ Para a confección da liquidación tributaria, en aplicación das tarifas establecidas nos epígrafes I, II, III e IV precedentes, teranse en conta as seguintes normas: USOS DOMÉSTICOS. –Son aqueles nos que a auga se utiliza para atender necesidades primarias da vida, preparación de alimentos, acondicionamento e hixiene dos locais a que van destinados e hixiene personal. Aplicarase esta modalidade exclusivamente a locais destinados a vivendas ou anexos a vivendas, sempre que neles non se realice actividade industrial, comercial, profesional nin de servizos de calquera tipo. Quedan excluídos da consideración de usos domésticos expresamente os garaxes cando non sexan de uso particular. USOS COMERCIAIS E INDUSTRIAIS. –Son aqueles nos que a auga constitúe un elemento directo ou indirecto dun proceso de producción ou nos que se utiliza para o acondicionamento, limpeza ou hixiene nun establecemento profesional, comercial, industrial ou de servizos. Aplicarase esta modalidade a tódos os locais ou establecementos nos que se desempeñe unha actividade industrial, comercial, profesional ou se servizos, sexa ou non lucrativa, así como a centros de ensino, deportivas, clubs sociais ou recreativos e, en xeral, para todos aqueles non destinados a vivenda. USOS PARA OBRAS. –Son aquelas acometidas ou tomas de auga realizadas con carácter provisional e temporal para obras. CONSUMO MÍNIMO O consumo mínimo que se lles deberá facturar ós usuarios non poderá ser inferior a 30 m 3 /semestre no subministro de auga comercial e industrial e de 90 m 3 /semestre no subministro para obras. Para a taxa polo servizo de saneamento será de aplicación un mínimo de 60 m 3 /semestre, agás para a aplicación da tarifa reducida social, que non resultará de aplicación o mínimo. FORMA DO CÁLCULO DO CONSUMO Como norma xeral a determinación do consumo que realice cada usuario concretarase mediante diferencia entre a lectura do contador de medida de dous períodos consecutivos de facturación. No caso de avaría no equipo de medida, estimarase o consumo en base ó do período equivalente do ano anterior. CONSERVACIÓN DE CONTADORES Considerase conservación e mantemento de contadores a súa vixilancia, reparación e cambio, incluído o montase e desmontase no seu emprazamento actual, sempre que as avarías ou anomalías observadas sexan imputables ó uso normal do aparato. Quedan excluídas desta obriga as avarías debidas a manipulación indebida ou abuso de utilización. TARIFA V.–EXECUCIÓN DE ORZAMENTOS DE ENGANCHE E PROLONGACIÓNS DE ABASTECEMENTO E SANEAMENTO, CON CARGO ÓS USUARIOS Para a execución dos proxectos de enganche e prolongacións da rede existente, utilizarase o seguinte cadro de tarifas: V. I.–CONEXIÓN REDE ABASTECEMENTO DE AUGA 1.1. Conexión de abastecemento de lonxitude ata 6 m, realizada con tubo de ata 40 mm, totalmente instalada, incluíndo excavación e recheo así como levantamento e reposición de pavimentos, así como contador: 547,59 €. 1.2. Ml. adicional para conexións de abastecemento de lonxitude superior a 6 mts., realizada con tubo de ata 40 mm, totalmente instalada, incluíndo excavación e recheo así como levantamento, reposición de pavimentos: 80 €/ml.1.3. Conexión de abastecemento de lonxitude ata 6 m, realizada con tubo de máis de 40 mm, totalmente instalada, incluíndo excavación e recheo así como levantamento e reposición de pavimentos, así como contador: 647,59 €. 1.4. Ml. adicional para conexións de abastecemento de lonxitude superior a 6 mts., realizada con tubo de máis de 40 mm., totalmente instalada, incluíndo excavación e recheo así como levantamento e reposición de pavimentos: 96 €/ml.1.5. Conexión de abastecemento de lonxitude ata 6 m para boca de incendio/rego, incluíndo excavación e recheo así como levantamento e reposición de pavimentos: 647,59 €. 1.6. Ml. adicional para conexións de abastecemento para boca de incendio/rego de lonxitude superior a 6 mts., totalmente instalada, incluíndo excavación e recheo así como levantamento e reposición de pavimentos…96 €/ml V. II. CONEXIÓNS DE SANEAMENTO 2.1. Conexión de saneamento de lonxitude ata 6 m, totalmente instalada, incluíndo excavación e recheo así como levantamento e reposición de pavimentos: 616,45 €. 2.2. Ml. adicional para saneamento de abastecemento de lonxitude superior a 6 mts., totalmente instalada, incluíndo excavación e recheo así como levantamento e reposición de pavimentos…82 €/ml. TARIFA VI.–REPOSICIÓNS DE SUBMINISTRACIÓNS – Instalación de: Contador de 13 mm. 73 € Contador de 20 mm. 90 € Contador de 30 mm.125 € Armario contador. 95 € TARIFA VII.–TARIFAS MAN DE OBRA E MAQUINARIA PARA CALQUERA OUTRO SERVIZO QUE SENDO COMPETENCIA DO CONCELLO TEÑA CARÁCTER OBRIGATORIO EN VIRTUDE DE DISPOSICIÓN LEGAL OU REGULAMENTARIA VII. I. MAQUINARIA VII. I.1. Horas de compresor …. 11 €/hora VII. I.2. Horas de camión …….…. 35 €/hora VII. I.3. Horas de retroescavadora. 30 €/hora VII. I.4. Hora de dumper …. 30 €/hora VII. I.5. Hora de compactadora …. 3 €/hora VII. I.6. Hora de cortadora de pavimentos 36 €/hora VI. II. MAN DE OBRA VII. II.1 Hora de xornal de peón. 15 € VII. II.2 Hora de xornal de oficial. 20 € Para a confección da liquidación tributaria, en aplicación das tarifas establecidas nos epígrafes V. VI E VII precedentes, teranse en conta as seguintes normas: REDE DE DISTRIBUCIÓN. –Denomínase rede de distribución ao conxunto de tuberías e todos os seus elementos de manobra e control, que instalados en chan de carácter público ou privado, previa obrigatoria cesión do titular do terreo de carácter privado polo que transcorra ou constitución de servidume, conducen a auga potable a presión e de cales se derivan as acometidas para os abonados. ACOMETIDA. –Conxunto de tuberías e outros elementos que unen as conduccións viarias coa instalación interior do inmoble que se pretende abastecer. A realización de ditas obras será sempre realizada polo Concello. INSTALACIÓN INTERIOR XERAL. –A comprendida entre a chave de rexistro da acometida e a chave de saída do contador ou batería de contadores. O seu mantemento correrá a cargo dos abonados. INSTALACIÓN INTERIOR PARTICULAR. –A parte da instalación interior comprendida entre a chave de saída do contador e os puntos previstos para o servizo de abastecemento dentro do inmoble, sendo a conta do abonado a súa substitución, reforma e conservación. ARTIGO 6.–COTA TRIBUTARIA. A fixación ou determinación da cota tributaria deducirase a través da aplicación das seguintes regras: a) Prestación de servizos incluídos nos epígrafes II e IV do artigo 5, e no seu caso, os recollidos no epígrafe V. A cota tributaria será resultado de aplicar á base impoñible a correspondente tarifa unitaria. b) Prestación de servizos incluídos nos epígrafes V, correspondentes a conexións de acometidas de ata metros e os incluidos nos epígrafes I e III, a cota tributaria será coincidente coa tarifa establecida nos epígrafes. A totalidade das tarifas previstas no artigo 5 non inclúen o imposto sobre o valor engadido. Estarán suxeitas ao tipo reducido do 7% os servicios de distribución de auga, incluíndo as obras de acometida. Non estarán suxeitos os servizos de saneamento. ARTIGO 7.–DEVENGO. Devéngase a taxa e, en consecuencia, nace a obrigación de contribuír, como norma xeral, no momento de solicitar a prestación do servizo ou cando se utilice este. ARTIGO 8.–PERÍODO IMPOSITIVO. O período impositivo será semestral e a el referiranse as cotas tributarias dos servizos cunha prestación que orixine unha liquidación de carácter variable (consumo de abastecemento e saneamento). ARTIGO 9.–NORMAS DE XESTIÓN.1. A xestión, liquidación e recadación da taxa realizarase conforme a Lei xeral tributaria e restante normativa tributaria de aplicación.2. 3. Os suxeitos pasivos deberán presenta-la solicitude de alta ou baixa no servizo e, unha vez concedida a autorización de conexión a rede, incorporaranse ó padrón de suxeitos pasivos.4. Os recibos de taxas subministro de auga e taxa saneamento acumularanse ao recibo de taxas recollida de lixo para o seu cobro.5. A tarifa social reducida será de aplicación aos suxeitos pasivos beneficiarios de emerxencias sociais municipais. A tal efecto, no prazo de dez días anterior á liquidación do padrón, por parte dos servizos de xestión tributaria, requirirase ao departamento de servizos sociais a relación de usuarios aos que lles resulte de aplicación a devandita tarifa reducida. ARTIGO 10.–EXENCIÓNS. Non se concederá ningunha exención que non estea expresamente prevista en disposicións con rango de lei ou as que resulten da aplicación de tratados internacionais. ARTIGO 11.–COBRO DA TAXA. As cotas reguladas nos epígrafes V, VI, VII recadaranse por ingreso directo e depósito previo no momento de autorizar a prestación do servizo, que non será realizado ata que se efectúe o pago correspondente. As restantes cotas liquidaranse semestralmente mediante padrón. ARTIGO 12.–NON SUXEICIÓN. Non estarán suxeitas a cota de enganche de acometida os usuarios que dispoñendo xa da conexión instalada e servicio de abastecemento de auga ou saneamento resulten afectados por un proxecto de renovación ou substitución da rede. ARTIGO 13.–INFRACCIÓNS E SANCIÓNS. Para a cualificación de infraccións tributarias e as sanción que en cada caso procedan, estarase ó previsto na vixente Lei xeral tributaria. DISPOSICIÓN TRANSITORIA O período impositivo semestral será de aplicación a partir do 1/1/2009. Para o exercicio 2.008 manterase o período impositivo trimestral, sendo de aplicación as tarifas da presente ordenanza para o cuarto trimestre do exercicio, aplicándose a tal efecto de forma proporcional en relación ao período a que fan referencia. DISPOSICIÓN FINAL A presente Ordenanza Fiscal entrará en vigor o día seguinte da súa publicación no Boletín Oficial da Provincia, permanecendo vixente en tanto non se acorde a súa modificación ou derrogación.